**Ποιος έχει την ευθύνη?**

Κυβέρνηση και υπουργείο παίζουν κυριολεκτικά με τις ζωές μας.

Με τη νέα εγκύκλιο του υπουργείου εσωτερικών βάζουν εμπόδια στη χορήγηση των αδειών ευπαθών ομάδων. Πολλοί εκπαιδευτικοί αναγκάζονται να επιστρέψουν στα σχολεία.

Είμαι καθηγητής πληροφορικής 66 χρονών και ρωτάω:

* Ήταν λάθος η προηγούμενη εγκύκλιος που όριζε τους άνω των 65 χρονών στις ομάδες αυξημένου κινδύνου, ενώ τώρα χρειάζεται και άλλο νόσημα; Όταν μιλάνε ακόμη και για SMS για να βγουν απλά από το σπίτι τους οι άνω των 65;
* Άλλαξαν τα επιστημονικά δεδομένα ή αυτό γίνεται για λόγους εξοικονόμησης ανθρωπίνου δυναμικού;
* Ποιος φέρνει την ευθύνη αν νοσήσει ο εκπαιδευτικός όταν είναι γνωστό ότι η μάσκα προστατεύει 85%;
* Ποιος φέρνει την ευθύνη να μου πει ότι τηρούνται μέτρα προστασίας και μπορώ να συνωστίζομαι σε αίθουσα πληροφορικής κλουβί, 12 υπολογιστών που με το ζόρι χωρούν 12 καθίσματα, όταν μπαίνουν 21 μαθητές και ανά δύο σε κάθε υπολογιστή;
* Πώς προστατεύεται ο μαθητής και ο εκπαιδευτικός όταν λόγω φύσης μαθήματος πρέπει ο καθηγητής να πηγαίνει συνεχώς δίπλα στους μαθητές;
* Ποιος φέρνει την ευθύνη όταν αναγκάζουν εκπαιδευτικό να μπαίνει μέχρι τα 67 στην τάξη;
* Ποιος φέρνει την ευθύνη αν νοσήσει, ακόμη και αν βγει από την εντατική θα έχει πρόβλημα υγείας;

Ευθύνη έχουν όλοι αυτοί που στερούν από τους εκπαιδευτικούς το δικαίωμα στην υγεία τους και τη ζωή τους.

Τσεκούρας Πέτρος καθηγητής Πληροφορικής

4ο Γυμνάσιο Πρέβεζας